b"\n_START_ARTICLE_\nAmanda Seyfried\n_START_SECTION_\nZgodnje \xc5\xbeivljenje\n_START_PARAGRAPH_\nAmanda Michelle Seyfried se je rodila 3. decembra 1985 v Allentownu, Lehigh County, Pensilvanija, Zdru\xc5\xbeene dr\xc5\xbeave Amerike, kot h\xc4\x8di Ann (rojena Sander), terapevtke in Jacka Seyfrieda, farmacevta. Ima eno starej\xc5\xa1o sestro, Jennifer, ki je glasbenica in \xc4\x8dlanica philadelphijske glasbene skupine Love City. Amanda Seyfried se je \xc5\xa1olala na \xc5\xa1oli William Allen High School v Allentownu, kjer je \xc5\xa1olanje kon\xc4\x8dala v letu 2003. Ima nem\xc5\xa1ke korenine.\n_START_SECTION_\nPreboj\n_START_PARAGRAPH_\nProfil Amande Seyfried se je spremenil na bolj\xc5\xa1e, ko je dobila vlogo v HBO-jevi televizijski seriji Big Love. Serija se osredoto\xc4\x8di na mormonsko-fundamentalisti\xc4\x8dno dru\xc5\xbeino, v kateri Amanda Seyfried igra Sarah, najstarej\xc5\xa1o h\xc4\x8der Billa in Barb, ki se soo\xc4\x8da s poligamno vero. Serija Big Love je premiero v Zdru\xc5\xbeenih dr\xc5\xbeavah Amerike do\xc5\xbeivela 12. marca 2006. HBO je potrdil, da bo serija izdala obnovljeno \xc4\x8detrto sezono - ki so jo snemali v avgustu 2009, prvi\xc4\x8d pa se je na televiziji predvajala 10. januarja 2010. Amanda Seyfried se je pojavila v vseh petintridesetih epizodah tretje sezone televizijske serije. Decembra 2009 je HBO potrdil, da se bo Amanda Seyfried vrnila v \xc4\x8detrto sezono serije, vendar bo to njena zadnja sezona, saj se sama \xc5\xbeei osredoto\xc4\x8diti na svojo filmsko kariero in prihajajo\xc4\x8de projekte._NEWLINE_Po uspehu serije Big Love je Amanda Seyfried dobila vlogo Zoe v grozljivem filmu iz leta 2008, Solstice. Tudi leta 2008 je poleg Meryl Streep zaigrala v filmu Mamma Mia!, romanti\xc4\x8dni komediji, filmski upodobitvi muzikala istega imena iz leta 1999. Mamma Mia! je bil prvi film, v katerem je Amanda Seyfried zaigrala glavno vlogo, Sophie. Film je po vsem svetu zaslu\xc5\xbeil 609 milijonov $ (od tega samo v Zdru\xc5\xbeenih dr\xc5\xbeavah 52 milijonov $) in tako postal peti najbolje prodajan film leta 2008 in, od marca 2010, devetin\xc5\xa1tirideseti najbolje prodajan film vseh \xc4\x8dasov. Wesley Morris iz revije Boston Globe je komentiral, da \xc2\xbbAmanda Seyfried nima \xc4\x8dustvenega razpona, zato vse izgleda enako.\xc2\xab Njen glasbeni nastop v filmu Mamma Mia! je iz\xc5\xa1el na soundtracku filma, za katerega je posnela pet pesmi. Kot del promocije za oba, film in njegov soundtrack, je Amanda Seyfried posnela videospot za pesem\xc2\xa0\xc2\xbbGimme! Gimme! Gimme! (A Man After Midnight)\xc2\xab._NEWLINE_22. februarja 2009 je Amanda Seyfried skupaj s svojim fantom Dominicom Cooperjem, igralcema Hughom Jackmanom in Zacom Efronom ter glasbenicama Beyonc\xc3\xa9 Knowles in Vanesso Hudgens predstavljala 81. podelitev Oskarjev. V marcu 2008 je Amanda Seyfried podpisala pogodbo, da bo poleg Megan Fox in Adama Brodyja zaigrala v komi\xc4\x8dni grozljivki Telo lepe Jennifer. V filmu je Amanda Seyfried upodobila Anito \xc2\xbbNeedy\xc2\xab\xc2\xa0Lesnicki, najbolj\xc5\xa1o prijateljico glavnega lika. Film, ki je premiero do\xc5\xbeivel na filmskem festivalu Toronto International Film Festival leta 2009 in uradno iz\xc5\xa1el 18. septembra tistega leta, je s strani filmskih kritikov prejel me\xc5\xa1ane ocene. Robert Abele iz revije Los Angeles Times je v svoji oceni filma napisal:\xc2\xa0\xc2\xbb... ampak je na sre\xc4\x8do vloga Needy pri\xc5\xa1la v roke privla\xc4\x8dni Amandi Seyfried, igralki, ki je zmo\xc5\xbena Diabla Codyja in se v\xc5\xbeiveti v osebo, ki se spra\xc5\xa1uje, kaj se je zgodilo njeni najbolj\xc5\xa1i prijateljici.\xc2\xab Kurt Loder iz MTV-ja je napisal, da je Amanda Seyfried \xc2\xbbravno prava\xc2\xab\xc2\xa0za Jenniferino najbolj\xc5\xa1o prijateljico Needy v filmu Telo lepe Jennifer._NEWLINE_Zgodaj marca 2009 je re\xc5\xbeiser Zack Snyder izkoristil Amando Seyfried za glavno vlogo Baby Doll v filmu Sucker Punch. Amanda Seyfried naj bi zaigrala poleg igralcev, kot so Vanessa Hudgens, Abbie Cornish in Jena Malone, vendar je v istem mesecu opustila snemanje filmov zaradi sporednih konfliktov televizijske serije Big Love. Emily Browning je kasneje dobila njeno vlogo v filmu. Amanda Seyfried je nato poleg Channinga Tatuma zaigrala v filmu Dear John, filmski upodobitvi istoimenskega romana Nicholasa Sparksa. Film je iz\xc5\xa1el 10. februarja 2010 in s strani filmskih kritikov v glavnem dobil negativne ocene, kljub temu pa je kriti\xc4\x8darka Melissa Anderson iz revije LA Weekly pohvalila Amando Seyfried in Channinga Tatuma za enkratno kemijo v filmu. Kakorkoli \xc5\xbee, Michael O'Sullivan iz revije Washington Post je bil manj navdu\xc5\xa1en nad nastopom Amande Seyfried, saj je napisal, da \xc2\xbbdruga\xc4\x8de upodobi verodostojno zaljubljenost,\xc2\xab\xc2\xa0vendar ga tokrat ni prepri\xc4\x8dala, da je \xc2\xbbto, kar je naredila, zares morala narediti.\xc2\xab Stephanie Zacharek iz spletne strani Salon.com je lik Amande Seyfried opisala kot potencialno ljubkega in \xc4\x8dude\xc5\xbeno direktnega, to pa naj bi bili po njenem mnenju tudi edini dve lastnosti, ki jih je Amanda Seyfried zaigrala popolno. Da bi pokazala tudi svoje glasbene talente, je Amanda Seyfried posnela pesem \xc2\xbbLittle House\xc2\xab, ki je bila izdana na soundtracku za film Dear John. Kljub mnogim negativnim ocenam je Dear John postal prvi film, ki je v zaslu\xc5\xbeku prekosil film Avatar, saj je zaslu\xc5\xbeil ve\xc4\x8d kot 80 milijonov $ samo v Zdru\xc5\xbeenih dr\xc5\xbeavah Amerike._NEWLINE_Amanda Seyfried je zaigrala glavni lik v eroti\xc4\x8dnem trilerju Chloe, ki ga je izdala filmska zalo\xc5\xbeba Sony Pictures Classics 26. marca 2010. Film Chloe, v katerem je zaigrala poleg igralcev Liama Neesona in Julianne Moore, je premiero originalno do\xc5\xbeivel na filmskem festivalu Toronto Film Festival septembra 2009. V njem Amanda Seyfried zaigra \xc5\xbeensko, ki je najeta za testiranje nekega mo\xc5\xbea, saj njegova \xc5\xbeena meni, da ne more zaupati njegovi zvestobi; takoj po sklenitvi dogovora pa ta prinese tudi negativne posledice. Film je v Zdru\xc5\xbeenih dr\xc5\xbeavah Amerike zaslu\xc5\xbeil 3 milijone $. Njen nastop so filmski kritiki v glavnem hvalili. Bill Goodykoontz iz revije Arizona Republic je menil, da je Amanda Seyfried \xc2\xbbizstopajo\xc4\x8da igralka\xc2\xab\xc2\xa0in napisal, da sta ona in Moore nosila filmov material \xc2\xbbdlje, kot bi morala\xc2\xab, vendar je dodal tudi, da nobeden izmed njiju ne preigrava vloge in dopu\xc5\xa1\xc4\x8data, da se zgodba filma razvije potrpe\xc5\xbeljivo. A. O. Scott iz \xc4\x8dasopisa New York Times je glede Amande Seyfried in njenega nastopa napisal, da se trudi \xc2\xbbobrniti dvomljivo domi\xc5\xa1ljavost v nekaj bolj verodostojnega.\xc2\xab_NEWLINE_Kasneje leta 2010 je Amanda Seyfried dobila vlogo v filmu Letters to Juliet, \xc5\xa1e ene filmske upodobitve. Film, ki je temeljil na knjigi Lise in Ceil Friedman, je govoril o mladi \xc5\xbeenski (Amanda Seyfried), ki odkrije pismo, namenjeno Juliji Capulet. Film je iz\xc5\xa1el v maju 2010. V poznem januarju 2009 je Amanda Seyfried potrdila, da se bo pojavila v filmski upodobitvi Myriad Pictures knjige Oscarja Wildea, A Woman of No Importance. Film, v katerem bosta poleg nje zaigrala tudi Annette Bening in Sean Bean, naj bi iz\xc5\xa1el v letu 2011. Amanda Seyfried bo zaigrala simpatijo \xc5\xbeenskarja Lorda Illingwortha na \xc2\xbbgrozni vi\xc5\xa1je-razredni zabavi dru\xc5\xbeine v angle\xc5\xa1kem pode\xc5\xbeelju.\xc2\xab\n_START_SECTION_\nZasebno \xc5\xbeivljenje in medijska slika\n_START_PARAGRAPH_\nPrvi resnej\xc5\xa1i partner Amande Seyfried je bil njen soigralec iz televizijske serije All My Children, Micah Alberti, kasneje pa je za\xc4\x8dela hoditi s kolegom iz filma Alfa Dog, Emileom Hirschom. Leta 2005 je pri\xc4\x8dela razmerje z glasbenikom in igralcem Jessejem Marchantom; njuno triletno razmerje se je kon\xc4\x8dalo leta 2008. Leta 2009 je za\xc4\x8dela hoditi s soigralcem iz filma Mamma Mia!, Dominicom Cooperjem, vendar sta maja 2010 objavila, da sta si \xc2\xbbvzela premor\xc2\xab. Je tudi zelo dobra prijateljica s sodelavko iz filma American Gun, Nikki Reed. Leta 2008 je Amanda Seyfried pristala na petin\xc5\xa1estdesetem mestu lestvice \xc2\xbbSeznam neodvisnih kritikov: 100 najlep\xc5\xa1ih slavnih obrazov po vsem svetu\xc2\xab ter na petem mestu na lestvici \xc2\xbb25 pod 25. letom: Hollywoodske najprivla\xc4\x8dnej\xc5\xa1e mlade zvezde\xc2\xab. V naslednjem letu je pristala na sedemnajstem mestu lestvice britanske revije Glamour, \xc2\xbb30 najprivla\xc4\x8dnej\xc5\xa1ih in najbolj vro\xc4\x8dih zvezdnikov pod 30. letom\xc2\xab. Leta 2009 ji je revija People podelila \xc4\x8detrto mesto na lestvici \xc2\xbbnajlep\xc5\xa1i 2009 - lepi v vsakem letu\xc2\xab. V izzidu revije Glamour aprila 2010 so Amando Seyfried postavili na tretje mesto na lestvici \xc2\xbb50 najbolj glamuroznih \xc5\xbeensk leta 2010\xc2\xab. Amanda Seyfried se je \xc5\xa1e enkrat pojavila na lestvici revije People, \xc2\xbbnajlep\xc5\xa1i 2010\xc2\xab, na sliki zraven pa je bila slikana brez li\xc4\x8dil."